ས་པ། ཡོན་ཏན་གྱི་མ་ལུས་པར་བརྒྱན་པའི་གནས་ན། སྟོན་པའི་
རང་བཞིན་སྟོབས་དང་ལྡན་པ། ། རྨད་དུ་འབྱུང་པ། གཟི་བརྗིད་ཆེ་བ། ཐམས་ཅད་
དབང་དུ་འདུས་པ། སྐུ་མཁའ་འགྱིང་ཁྲོ་བོ་ལྟ་བུས། ལོག་འདྲེན་བདུད་དང་སྲིན་པོ་
གནོད་སྦྱིན་དབང་དུ་འདུས་པ། གསུང་འབྲུག་གསས་ཆེམ་པས། ཁམས་གསུམ་སྲིད་
གསུམ་སྟོང་གསུམ་ཟིལ་གྱིས་གནོན་པ། ཐུགས་ཀློག་གསས་འོད་འགྱུ་ལྟ་བུས། མ་
རིག་མུན་པའི་བདུད་བཞི་སངས་པར་བྱེད་པ་དེ་ཉིད། ཕྱོགས་བཅུའི་དུས་གསུམ་
དུས་བཞིའི་རང་བཞིན་བདེ་བར་གཤེགས་པ་ཐམས་ཅད་ཀྱིས། སྐུ་གསུང་ཐུགས་ཡོན་
ཏན་འཕྲིན་ལས་སྡུད་ཅིང་མངའ་བར་མཛད་དོ། །དེ་ལ་འཁོར་ཁྲོ་བོ་དང་ཁྲོ་མོ་དང་།
དབལ་མོ་དང་གྱད་མོ་དང་། གཟེ་མ་དང་གསང་ཁྲ་དང་། ཁྲ་སྤྱང་དང་། ས་བདག་
དང་། སྲུང་མ་དང་། ཕོ་ཉ་དང་། སྤྲུལ་པ་དང་། ལས་མཁན་དང་། གཞན་ཡང་

གསུང་རབ་སྒོ་མཛོད་རིན་པོ་ཆེའི་གླེགས་བམ། 129
རོལ་པ་བདག་ཉིད་ཀྱི་དོན་ལ་མོས་པ་ཐམས་ཅད་ཀྱིས་བསྐོར་ཏེ་ཐབས་ཅིག་ཏུ་
བཞུགས་སྭོ། །
ཡེ་
དེའི་ཚེ་དེའི་དུས་ན། དབལ་གྱི་རྒྱལ་པོ་མཁའ་འགྱིང་ཁས། ཉིད་ཀྱིས་ཉིད་ལ་ཆེད་
དུ་འདི་བརྗོད་དོ། །ཨེ་མ་ཧོ། ང་ནི་བདེར་གཤེགས་འདུས་པའི་སྐུ། གཞི་རྩ་མེད་པའི་
བོན་ཉིད་ལ། མ་རིག་འཁྲུལ་པའི་ང་རྒྱལ་ཅན། བདག་ཏུ་འཛིན་པའི་སྡུག་བསྔལ་
གྱིས། ཕྱིན་ཅི་ལོག་ཏུ་ཁ་བརྒྱུད་དེ། འདོད་ཆགས་ཞེ་སྡང་དྲེགས་པ་ལ། ཞི་བས་མ་
ཕན་མི་འགྱུར་བས། ཁྲོ་བོ་ཐབས་ཀྱི་ཆོ་འཕྲུལ་གྱི། མཁའ་ཀློང་དབྱིངས་ཀྱི་དཀྱིལ་
འཁོར་ནས། རིག་པ་ཡེ་ཤེས་ཕུར་པ་ཡིས། མ་རིག་འཁྲུལ་པའི་ལས་ལ་གདབ།
ཤེས་རོལ་པའི་ཚོགས་སུ་གྱུར། ཞེས་གསུངས་སོ། །འཁོར་རྣམས་ཀྱང་ངོ་མཚར་སྐྱེས་
ནས། དེ་ནས་འཁོར་དེ་རྣམས་ཀྱི་ནང་ནས། ཡུམ་ལྷ་མོ་ཐུགས་རྗེ་བྱམས་མ་ཞེས་བྱ་
བས། རང་གི་སྟན་ལས་ལངས་ཏེ་སྐོར་བ་དང་། ལྷ་ཕྱག་དང་། མེ་ཏོག་དང་། གར་
དང་རོལ་མོ་དང་། དགྱེས་པ་རོལ་པ་ཆེན་པོའི་མཆོད་པ་ཕུལ་ནས་ཞུས་པ། མཁའ་
ཀློང་དབྱིངས་ནས་བོན་ཁྲོས་པ། བདེར་གཤེགས་ཐམས་ཅད་འདུས་པའི་སྲས། ཡབ་
ཆེན་དབལ་ཆེན་མཁའ་འགྱིང་ཁ། ཁྲོ་རྒྱལ་ཐམས་ཅད་འདུས་པའི་གཙོ། ཕྱིན་ཅི་ལོག་
ཏུ་ཁ་བརྒྱུད་རྣམས། ཡང་དག་ས་ལ་དགོད་པའི་ཕྱིར། ཐུགས་ཉིད་གསང་བའི་དཀྱིལ་
འཁོར་ནས། ཡང་དག་ངེས་པ་བཀའི་བཅུད། བདག་ཅག་འཁོར་ལ་བཤད་དུ་གསོལ།
ཞེས་ཞུས་པས། ཡབ་ཀྱིས་དགྱེས་པའི་ཚུལ་བསྟན་ནས། འདི་སྐད་ཅེས་གསུངས་སོ། །
ཨེ་མ་ཧོ། དྲི་མེད་རྣམ་དག་བྱང་ཆུབ་སེམས། མི་འགྱུར་ཐིག་ལེ་གཡུང་དྲུང་སྐུ། བྱ་
རྩལ་རྩོལ་གྲུབ་བྲལ་བའི་རྡེང་། གཅིག་ཏུ་མ་ངེས་གཉིས་མ་ཕྱེ། རིས་སུ་མ་ཆད་མཐར་
མ་ལྷུང་། ངོ་བོར་མ་གྲུབ་ཅི་ལས་འདས། ཁ་དོག་དབྱིབས་དང་མཚན་མ་མེད། ཚིག་
དང་ཡི་གེའི་སྤྱོད་ཡུལ་འདས། སྣང་བའི་སྤྱོད་པ་ཐམས་ཅད་ཞི། འཁྲུལ་པའི་སྡུག་
2

རྒྱུད་སྡེ།
༼ཀ༽
ཀ་བ་ནག་པོ་མན་ངག་རྩ་བའི་རྒྱུད།
བསྔལ་རང་དག་སངས། ཡེ་ཤེས་སྙིང་པོ་ཆེ་བའི་རྒྱན། ཕྱི་ནང་མེད་པར་རང་འབྱུང་
སྐུ། གཅིག་དང་དུ་མའི་ཐ་སྙད་བྲལ། བྲལ་ཞེས་བྱ་བའི་ཚིག་ལས་འདས། འདས་པའི་
བོན་ལ་བཤད་དུ་མེད། ཡེ་ནས་མི་འགྱུར་གཡུང་དྲུང་སྐུ། རྟག་ཆད་མཐའ་ལས་གྲོལ་
བར་གནས། དབྱིངས་ལ་མཚན་མ་མེད་པ་ལ། སྣང་སྲིད་རྫོགས་པ་སྟོང་པའི་དབྱིངས།
ཟབ་ཅིང་ཆ་ཕྲ་གཏིང་མི་ཕོལ། གཏིང་དཔག་འབྱམས་ཡས་རྒྱ་མཚོ་འཁྱིལ། ངང་དང་
རང་བཞིན་བདག་ཉིད་བར། འདུ་འབྲལ་མེད་པའི་དབྱིངས་སུ་གྲུབ། ཀློང་ལ་ཕྱི་ནང་
མཐའ་དབུས་མེད། ཐོག་མཐའ་མེད་པར་འུབ་ཀྱིས་ཆུབ། སྣང་སྲིད་ཐམས་ཅད་བ་
གར་རྫོགས། དྲན་རིག་ཤེས་པ་ཀུན་གཞིར་རྫོགས། ཆུ་རྣམས་རྒྱ་མཚོའི་ཀློང་དུ་འཁྱིལ།
བོན་རྣམས་མི་གཡོ་བའི་ཀློང་དུ་འཁྱིལ། བོན་རྣམས་མི་གཡོ་བའི་ཀློང་དུ་ཐིམ། རང་
གྲོལ་ཆེན་པོར་དག་པའི་ཀློང་། མཁའ་ལ་ལུད་པ་མེད་པ་ལ། གཏིང་རྒྱ་ཡེ་ཤེས་ཆ་མི་
མཉམ། ཡེ་ཤེས་གསལ་བའི་འོད་པོ་ཆེ། བག་ཆགས་མཚན་མ་རང་སར་དག །མཉམ་
རྫོགས་ལྷུན་གྲུབ་སྨིན་པའི་བོན། འཕེལ་འགྲིབ་མེད་པའི་ངོ་བོར་གནས། གཡུང་དྲུང་
སེམས་ཉིད་ཕྱོགས་ཆ་ཡོངས་དང་བྲལ། བསྐལ་པར་ནུབ་པ་མེད་པའི་རྒྱལ་མཚན་
ཅན། ཡེ་ཤེས་ཉི་མ་གཟི་བརྗིད་འོད་པོ་ཆེ། ཁྱུང་ཆེན་རླབས་བཞིན་ཉམ་ང་མེད་པར་
ལྡིང་། ཐམས་ཅད་ལྷུན་གྲུབ་བསམ་འདས་ངང་ལ་རྫོགས། བོན་ཉིད་ནམ་མཁའ་ལྟ་
བུར་ཡེ་ནས་དག །མཚན་མའི་གཟུང་འཛིན་རང་དག་བོན་གྱི་དབྱིངས། མ་བོར་མ་
བླངས་ཀུན་གྲུབ་སྨིན་པའི་བོན། རང་དག་སྐྱེ་མེད་འབྲས་བུ་ལྷུན་གྱིས་གྲུབ། བལྟ་རུ་
མེད་པས་ཀུན་གསལ་རྟོགས་པའི་ཕུལ། མ་བསྒྲོད་ས་ནོན་གསང་བའི་ལམ། བརྩལ་
མེད་རང་ཤར་འབྲས་བུར་གྲུབ། ལྟ་བ་རྣམ་དག་རང་བཞིན་དེ་ཁོ་ན། མ་ཡེངས་ངང་
ལ་གནས་པ་དགོངས་པའི་ཀློང་། ཡང་དག་གསས་མཁར་སེམས་ཀྱི་བོན་ཉིད་ལ། མ་
ནོར་མ་བཅོས་རང་བཞིན་འདུ་འབྲལ་མེད། རྒྱ་མཚོའི་ཀློང་ངམ་ནམ་མཁའི་དབྱིངས་

གསུང་རབ་སྒོ་མཛོད་རིན་པོ་ཆེའི་གླེགས་བམ། 129
དཀྱིལ་ནས། གསེར་གྱི་རུས་སྦལ་ཉི་ཟླའི་ཚུལ་བཞིན་དུ། རང་བཞིན་དབྱིངས་ནས་
མན་ངག་བཅུད་ཤར་བ། ཀུན་གཞིའི་ཀློང་ནས་ཡེ་ཤེས་བཅུད་རྡོལ་དེ། མ་ཡེངས་
ངང་ལ་རིག་པའི་དོན་གསལ་ཞིང་།
དམིགས་པ་མེད་པར་རང་བཞིན་ཉིད་དུ་དག །
དགོངས་པའི་ཀློང་དུ་གྱུར་པའི་རྡེང་དང་ལྡན། བརྩལ་མེད་སེམས་ཉིད་དབྱེར་མེད་
གཡུང་དྲུང་སྐུ། རང་བཞིན་དག་པ་ཀུན་གཞི་བདེ་ཆེན་ཀློང་། འདུས་མ་བྱས་པའི་ཡེ་
ཤེས་ཆེན་པོ་སྟེ། བདལ་པ་ཆེན་པོར་ཡེ་ནས་ལྷུན་གྱིས་གྲུབ། སྤྱོད་པ་རྣམ་དག་སྤངས་
ལེན་མེད་པར་དག །མ་བྱུང་མ་སྐྱེས་སེམས་ལ་བཅོས་སུ་མེད། སྣང་མེད་མ་སྲིད་བོན་
ནི་ཡེ་ནས་རང་དག་ཡིན། སེང་གེ་རྩལ་རྫོགས་གངས་དཀར་རྩེ་ལ་མཆོང་། ཉམ་ང་
ཚུལ་ཆོས་བག་ཚའི་རྣམ་རྟོག་མེད། ཕྱག་རྒྱ་ཞི་ཁྲོ་ཕུར་པའི་དཀྱིལ་འཁོར་ཀུན། རྟོག་
པའི་ཡིད་ཀྱིས་རགས་པའི་ཐེར་ཟུག་བཟུང་། དེའི་ཉེས་སྐྱོན་གཅན་སྤྱང་སྲིན་པོར་སྨིན།
ལུང་ལ་མངའ་བསྙེམས་མན་ངག་རྡེང་མེད་པར། གང་ཟག་ཁེང་གྲགས་ཆེ་བར་ཚུལ་
འཆོས་པ། དམིགས་པ་རགས་པས་མཐུའི་དྲེག་པ་སྐྱེས། གནོད་སྦྱིན་ཪགྷ་སྲིན་པོར་
ཁ་བརྒྱུད་ནས། མནར་མེད་དམྱལ་བའི་གནས་སུ་ལྟུང་བར་འགྱུར། བོང་བུས་སེང་
ལྤགས་གོན་པ་ཇི་བཞིན་ནོ། །ཡེ་ཤེས་ངང་ལ་མན་ངག་ཀློང་རྡོལ་ནས། རྣམ་གསུམ་
སྤྲུལ་པ་ཕྱག་རྒྱའི་ཚོགས་སུ་གྲུབབ། ཉོན་མོངས་དབང་སྡུད་ཡེ་ཤེས་རྩལ་དང་ལྡན། ཆུ་
ཟླ་མེ་ལོང་གཞའ་ཚོན་རི་མོ་ལྟར། ལྷ་རྣམས་མེ་ཏོག་སྙིང་པོ་ཨུད་དུ་འབར། ཡེ་ཤེས་
གཟུགས་བརྙན་བརྗིད་པའི་འོད་དང་ལྡན། ཆོ་འཕྲུལ་སྐུ་ཡིས་འགྲོ་དོན་རྫོགས་པར་
བྱེད། བྱིན་རླབས་དབང་བསྐུར་འགྲོ་དོན་ཐབས་སུ་བཤད། བདེན་པ་གཉིས་མེད་
བོན་སྐུར་ལྷུན་གྱིས་གྲུབ། རང་བཞིན་དག་པའི་དབྱིངས་སུ་མི་འགྱུར་གནས། སྒྲོས་
འདོག་སྐུར་འདེབས་མཐའ་བྲལ་ཆེན་པོར་དག །དམྱིགས་པའི་མཐའ་ནི་གཟུང་འཛིན་
ཡེ་ནས་མེད། འབྲས་བུ་རྩལ་མེད་རང་ཤར་རྟོག་མེད་སྐུ། བསྐལ་པར་འགྱུར་བ་མེད་
4

རྒྱུད་སྡེ།
༼ཀ༽
ཀ་བ་ནག་པོ་མན་ངག་རྩ་བའི་རྒྱུད།
པ་གཡུང་དྲུང་ལྷ། མི་ནུབ་རྒྱལ་མཚན་ཏོག་ཆེན་བདལ་པར་གནས། གང་གིས་རིག་
རྟོགས་བདེར་གཤེགས་བླ་ན་མེད། ཡིད་བཞིན་ནོར་བུ་འདོད་པ་ཕུན་སུམ་འཚོགས།
དོན་རྣམས་མཐར་ཕྱིན་མི་འགྱུར་བོན་གྱི་སྐུ། ལྷུན་རྫོགས་བདེ་བ་ཆེན་པོའི་འབྲས་བུར་
ལྷུན་གྱིས་གྲུབ། ཞེས་གསུངས་སོ། །ཀ་བ་ནག་པོ་མན་ངག་རྩ་བའི་རྒྱུད་ལས་གླེང་གཞི་
བསྟན་པའི་ལེའུ་སྟེ་དང་པོའོ།། །།
༧ དེ་ནས་དབྱིངས་ཀྱི་ལྷ་མོ་ཐུགས་རྗེ་བྱམས་མས་ཞུས་པ། བདེར་གཤེགས་འདུས་
པའི་དབལ་ཆེན་སྐུ། མཁའ་འགྱིང་ཁྲོ་བོ་སྟོན་པའི་མཆོག །རང་བཞིན་རྣམ་དག་སྤྲོས་
མེད་པ། མ་རིག་འཁྲུལ་པ་ཇི་ལྟར་ལགས། ཡེ་ཤེས་སྒྲོན་མས་བཀའ་གསོལ་ཅིག །
ཅེས་ཞུས་སོ། །དེ་ནས་ཡབ་ཀྱིས་བཀའ་སྩལ་པ། ལེགས་སོ་འགྲོ་དོན་བྱམས་མའི་ཡུམ།
མ་འོངས་རྣམས་ཀྱི་དོན་ཕྱིར་དུ། ང་ཡིས་ཁྱོད་ལ་ལེགས་པར་བཤད། ཁྱེད་རྣམས་
དད་མོས་གུས་པས་ཉོན། དྲི་མེད་རྣམ་དག་༼གནས་ལུགས་གཞིར་བཞག་པ་༽བྱང་ཆུབ་
སེམས། གཞི་རྩ་མེད་པའི་ཡེ་ཤེས་སྐུ། ཐོག་མཐའ་མེད་པར་འདུས་མ་བྱས། གཉིས་
མེད་ཐིག་ལེ་གཤིས་ཀྱི་བོན། དེ་དོན་ངང་༼རྟོགས་པའི་མཆོག་༽གནས་རང་ས་ཟིན། རང་
འབྱུང་ཡེ་ཤེས་མངོན་སངས་རྒྱས། དེ་༼མ་རྟོགས་འཁོར་བ་ལུགས་ནས་འབྱུང་ལུགས་༽དོན་རྒྱབ་
ཕྱོགས་ས་མ་ཟིན། མ་རིག་ནུས་བསྲེགས་༼བསྐྱེད་༽ལྷན་ཅིག་སྐྱེས། ལོག་འཁྲུལ་ཤེས་
པ་ཀུན་དུ་བརྟགས། ལས་དང་བག་ཆགས་ཉེ་བར་ལེན། ཡིན་མིན་ལས་ལ་ཤིན་ཏུ་
བརྟགས།༼ལྟོས་༽མུན་པ་བཞིས་སྒྲིབ་བདུད་བཞིས་བཟུང་། ལས་དང་བག་ཆགས་རྐྱེན་
དབང་གིས། གཞན་དབང་འཁྲུལ་པའི་དབང་དུ་གྱུར། དཔེར་ན་ཟོ་ཆུའི་རྒྱུད་མའམ།
ཤིང་རྟའི་འཁོར་ལོ་རྩ་སོག་མེ། ཁམས་གསུམ་ཁ་འཁོར་རྒྱུད་དྲུག་ལྟུང་། འདོད་
ཆགས་ཞེ་སྡང་༼འཁོར་བའི་མཚན་ཉིད་མི་བདེ་སྡུག་བསྔལ་དང་༽གཏི་མུག་དང་། ང་བདག་
འཛིན་པའི་དོན་ལ་ཞེན། ཕྱིན་ཅི་ལོག་གི་འདུ་ཤེས་རགས། ཁམས་གསུམ་འཁོར་བའི་
5

གསུང་རབ་སྒོ་མཛོད་རིན་པོ་ཆེའི་གླེགས་བམ། 129
ས་དགུ་ནས། རྐྱེན་དབང་ལས་ཀྱི་འཕེལ་ཤུགས་ཀྱིས། མི་བདེའི་སྡུག་བསྔལ་བསམ་མི་
ཁྱབ། བརྒྱད་དང་བཅུ་དྲུག་བདག་༼དག་༽གིས་གདུང༌། ཚ་གྲང་བཙོ་བསྲེགས་བཀྲེས་
སྐོམ་དང་། གླེན་ལྐུགས་འཕོ་འགྱུར་འཐབ་རྩོད་དང་། ཕམ་ལྟུང་སྡུག་བསྔལ་རྒྱུན་མི་
འཆད། སྐྱེ་རྒ་ན་འཆིའི་ཆུ་མི་ཐར། ང་བདག་གཟུང་འཛིན་འཁྲུལ་པ་སྤྱོད། མ་ཡིན་
ལས་ལ་བརྩོན་འགྲུས་ཆེ། མ་རིག་རྟེན་འབྲེལ་བཅུ་གཉིས་འཁོར། གཤེན་རབ་ལམ་
བྲལ་སྡུག་བསྔལ་སྤྱོད། ཕྱིན་ཅི་ལོག་གི་ཤེས་པའི་རྒྱུན། གོལ་སྒྲིབ་ཆགས་འཁོར་ལས་
ལ་བརྟས། མ་རྟོགས་ལོག་འདྲེན་ཞེན་པ་བཅད/ཅན་༽འདོད་ཆགས་ཞེ་སྡང་གཏི་མུག་
དང༌། ང་རྒྱལ་འཕྲག་དོག་ཁོང་ཁྲོ་ཡིས། ཤིན་ཏུ་བརྒྱལ་བའི་དྲེགས་པ་ཅན། བདུད་
དང་བཙན་དང་དམུ་བདུད་དང་། སྲིན་པོ་བགེགས་དང་རུ་ཏྲ་དང་། གཤིན་རྗེ་ཀླུ་
བདུད་གནོད་སྦྱིན་ཚོགས། མ་མོ་བདུད་མོ་ཤ་ཟན་མོ། ས་བདག་ཀླུ་གཉན་ལྟོ་ཕྱེ་ཆེ།
ལྷ་སྲིན་སྡེ་བརྒྱད་དྲེགས་པ་རྣམས། གདུག་པའི་སེམས་ཀྱིས་ཀུན་ལ་གནོད། མངན་
སེམས་འཕྲང་དོག་ཆེན་པོས་རྨོད། གཏི་མུག་རྨོངས་པའི་མུན་པས་འཐིབ། ང་རྒྱལ་ཞེ་
སྡང་ཁོང་ཁྲོས་རྒོལ། ཉོན་མོངས་ཡིད་ཀྱི་སྤྲུལ་པ་འགྱེད། ཤིན་ཏུ་མ་རིག་རྨོངས་པ་སྟེ།
དཔེར་ན་དྷ་དུ་ཐང་ཕྲོམ་ཟོས། ནམ་མཁའི་བལ་འདབ་དུང་སེར་འཛིན། དམིགས་
གིས་དམིགས་བཞིན་མ་རྟོགས་པ། སྡུག་བསྔལ་ཆེན་པོ་རྣམས་ཀྱིས་གདུང་། ཕྱིན་ཅི་
ལོག་བཞིའི་རྒྱ་མདུད་བསྡམ། འཁོར་བའི་རྒྱ་མཚོ་གཏིང་དུ་བྱིང༌། དྲེགས་པའི་རི་བོའི་
འགོ་ནས་མནན། གདུག་རྩུབ་མཚོན་ཆས་རང་སྲོག་གཅོད། ཉོན་མོངས་དུག་གི་ཁུ་བ་
འཐུང་། ཁམས་གསུམ་ས་དགུའི་གནས་དག་ཏུ། ཤིན་ཏུ་སྡུག་བསྔལ་བཙོན་རར་སྦྱོང་།
ཐར་པའི་ལམ་དང་བྲལ་བར་འགྱུར། ཞེས་གསུངས་སོ། །ཀ་བ་ནག་པོ་མན་ངག་རྩ་
བའི་རྒྱུད་ལས། མ་རིག་འཁྲུལ་ལུགས་བསྟན་པའི་ལེའུ་སྟེ་གཉིས་པའོ།། །།
༧ མཁའ་འགྱིང་ཁྲོ་བོས་བཀའ་སྩལ་པ། ཐུགས་རྗེ་བྱམས་མ་ལས་སོགས་པའི།
6

རྒྱུད་སྡེ།
ཀ་བ་ནག་པོ་མན་ངག་རྩ་བའི་རྒྱུད།
འདུས་པའི་འཁོར་རྣམས་གུས་པས་ཉོན། དུས་གསུམ་བདེར་གཤེགས་ཐུགས་རྗེའི་
བདག །ཐམས་ཅད་མཁྱེན་ལ་རྟོག་པ་མེད། རང་བཞིན་གཞི་ཉིད་ལྷུན་གྱིས་གྲུབ།
འདུ་འབྲལ་མེད་པའི་འབྲས་བུ་རྫོགས། ཐུགས་རྗེ་སྤྲུལ་པས་མཁའ་ལྟར་ཁྱབ། མཁྱེན་
པའི་ཡེ་ཤེས་ཟད་མེད་མཛོད། དངོས་མེད་ནམ་མཁའི་མཐའ་དང་མཉམ། ཀུན་གྲུབ་
ཡིད་བཞིན་ནོར་བུའི་ཚུལ། ཇི་ལྟར་མཁྱེན་གཟིགས་ལུས་པ་མེད། དབྱིངས་ཉིད་རྣམ་
དག་ཕོ་བྲང་ནས། ཡེ་ཤེས་རིག་སྐུ་བདག་འཛིན་མེད། ཕྱོགས་བཅུ་སྟེང་འོག་ཀུན་ཏུ་
གཟིགས། དུས་གསུམ་འགྱུར་མེད་མཁྱེན་པའི་ཞལ། ཆེ་བའི་ཡོན་ཏན་རྫོགས་པའི་
ཞལ། རིག་པའི་ཡེ་ཤེས་རྩལ་དང་ལྡན། བོན་ཉིད་བོན་ཅན་སོ་སོར་འབྱེད། མཁའ་
ཀློང་དབྱིངས་ལ་བརྡའ་དོན་སྦྱོར། ས་ལམ་འབྲས་བུ་འདྲེས་པར་སློབ། ཁམས་གསུམ་
རྒྱུད་དྲུག་སེམས་ཅན་གྱི། གནས་དང་དུས་དང་ཚེ་ཚད་དང༌། རང་བཞིན་སྡུག་
བསྔལ་རྒྱུན་རྣམས་དང་། བྱ་བྱེད་ལས་དང་མཚན་ཉིད་དག །མཁའ་ལ་ཉི་མ་ཤར་
བའམ། མུན་ནག་ནང་གི་སྒྲོན་མེ་ལྟར། ཇི་སྙེད་འཁོར་འདས་མཁྱེན་པར་གཟིགས།
འདུལ་སྐལ་འཕྲིན་ལས་དཀྱིལ་འཁོར་རྒྱན། འདུལ་བའི་དབང་གིས་སྐུར་སྤྲུལ་པ།
ཐབས་དང་ཤེས་རབ་ལྡན་པ་སྟེ། མཁའ་ཀློང་དབྱིངས་ལ་འདུ་འབྲལ་མེད། ཡེ་ཤེས་
སྒྱུ་མ་རོལ་པའི་མཆོག །ཟིལ་གནོན་ཡེ་ཤེས་མངའ་བའི་ཐུགས། རྟོག་མེད་གདུལ་བྱ་
ཇི་ལྟར་མཚོན། ཕྱིན་ཅི་ལོག་ཏུ་ཁ་བརྒྱུད་ལ། ཐུགས་རྗེ་ཡེ་ཤེས་སྤྱན་གྱིས་གཟིགས།
ཞི་རྒྱས་དབང་